**Referat fra bestyrelsesmøde nr. 6-2022, mandag den 19. september 2022**

**Til stede:**

Annette Lund Jensen (ALJ)

Andreas Poulsen (AP)

Malene Tylak Rodkjær (MTR)

Torben Pedersen (TP)

Joachim Danckert (JD) -referent

Afbud fra Carl-Johan Dissing (CJD), Nicolaj Frederiksen (NF) (NF har tilbudt at kunne være med via telefon)

**Dagsorden:**

01. Opfølgning på sidste møde

02. Økonomi - kontingenter - kommunen mv – ansøgningsskemaer 2023

03. Lokalplan – stade

04. Visionsplanen for Gjøl Havn – godkendt - hvornår

05. Surferne - aktiviteter mv

06. SUP - aktiviteter mv– møde med træner

07. Joller - aktivitet mv

08. VHF – de der tidligere har vist interesse kontaktes først

09. Brugermøde – hvem deltager

10. Gjøl Skole - samarbejde mv efterår – rykkes til foråret pga. manglede resurser

11. Mail ang. kontakt om Gjøl Havn Aså Havn!!

12. Mail ang. sejlerskole mv

13. Diverse

**01. Opfølgning på sidste møde**

Surfertrailer er gået i stykker. **NF** ser om han kan finde en erstatning. Hvis der ikke kan findes en brugt, skal der anskaffes en ny.

**02. Økonomi - kontingenter - kommunen mv – ansøgningsskemaer 2023**

JD runddelte regnskabsstatus pr. 14.09.22 (regnskabsstatus var også sendt til bestyrelsesmedlemmerne før mødets afholdelse). Der er ikke de store overraskelser i regnskabsstatus. P.t. er der kr. 366.057 på driftskontoen.

Vedligehold af klubhus: de to vinduer nærmest køkkenet skiftes (Ole Larsen) og lysstofarmaturet over køkkenbordet udskiftes med et eller to armaturer med LED lysstofrør (Grønborg el). Ole Larsen kan sikkert også finde en nøgle til toilettet. **CJD** kontakter henh. Ole Larsen og Grønborg el

J**D** vil kontakte Mikkel for at få ham til at slette de annoncører, der ikke længere er annoncører, fra hjemmesiden.

Mødeindkaldelsen til bestyrelsesmøde var vedhæftet udkast ansøgningsskema til lokaletilskud samt skema til aktivitetstilskud i 2023. Der er ansøgt om kr. 30.000 til el; sidste år blev der for 2022 søgt om kr. 15.000. Hvorvidt de kr. 30.000 er skudt helt ved siden af vil tiden vise (og det er heller ikke sikker at de kr. 30.000 bliver godkendt af Jammerbugt Kommune. Mht. aktivitetstilskud var det den 14.02.22 174 medlemmer, hvilket er et fald i forhold til sidste år på samme tidspunkt. Faldet skyldes primært færre SUP- og krabbeklubmedlemmer. **CJD** sender ansøgningsskemaerne til Jammerbugt Kommune (deadline 1. oktober).

**03.** **Lokalplan – stade**

Lokalplanforslaget for havnen (Lokalplanforslag 20-006) har været i høring. Så vidt vides, er der ikke indsendt indvendinger mod lokalplanforslaget fra foreningerne på havnen; men rygtet vil, at der er indsendt indvendinger fra Gjøl Kro. Hvornår lokalplanforslaget skal behandles i Teknik- og Miljøudvalget vides ikke.

**04. Visionsplanen for Gjøl Havn – godkendt - hvornår**

Visionsplanen for Gjøl Havn er blevet godkendt af kommunalbestyrelsen. Rygterne siger, at der i kommunens 2023 budget vil blive afsat penge til den forundersøgelse, som der er peget på i visionsplanen.

**05. Surferne - aktiviteter mv**

Er kommer 10-12 stykker til træning hver onsdag; det er lidt færre end før sommerferien.

Der er sidste træning i uge 41.

Jammerbugt Kommune (Kultur og landdistriktsmidler) er blevet søgt om penge til at realisere Surf-Sup projektet på vinterpladsen.

Slidskerne vil ikke blive sat ud i år; men der skal i foråret fastsættes en dato for udsætningen, så slidskerne kommer ud før sæsonstart 2023.

Mht. grej vil der blive lavet en liste over hvad der er nødvendigt at udskifte/reparere før sæsonstart (tovholdere **TP** og **NF**); så må bestyrelse se på om der råd til det.

Sæsonen kan som sædvanligt afsluttes med grillpølser – vand; desværre er det p.gr. af meget få jollesejlere ikke nødvendigt at koordinere sæsonafslutning med jollesejlerne.

**06. SUP - aktiviteter mv– møde med træner**

De planlagte SUP og safariaktiviteter (som beskrevet på SUP-siden på sejlklubbens hjemmeside) har der desværre ikke været opbakning til. Til gengæld har der været fin tilslutning til Kaspers voksne/børn mandagstræningsaftener.

SUP-træner havde bedt om et møde med bestyrelsen, og aftalen var at holde dette møde før bestyrelsesmødet, men SUP-træneren dukkede aldrig op.

**07. Joller - aktivitet mv**

Der har været stort mandefald blandt jollesejlerne. Bestyrelsen skal have en snak med jolletrænerne (Martin og Thomas), mht. hvordan vi kan få flere til jollesejlads

**08. VHF – de der tidligere har vist interesse kontaktes først**

Datoerne for VHF-kursus (en beskrivelse af kurset var vedhæftet mødeindkaldelsen) er lagt fast (og sat i kalenderen). **CJD** kontakter de, som har udtrykt interesse for et VHF-kursus, mht. de vil deltage i kurset. Hvis der er ledige pladser på kurset, kan JD (efter tilbagemelding fra **CJD**) rundsende VHF-kursusbeskrivelsen

**09. Brugermøde – hvem deltager**

CJD har rundsendt sejlklubbens indspark/punkter til brugermødet, der afholdes den 13. oktober kl. 17-18 i sejlklubben. Fra GSK deltager Anette, Malene, Torben og CJD (jeg kan ikke huske om AP også vil deltage).

Som et ekstra punkt vil ALJ gerne have sat store skilte op med ”Max 3 knob i havnen”. Der sejles for stærkt (det gælder specielt joller og speedbåde) og det giver store dønninger. Havneopsynet er blevet gjort opmærksom på problemet, men det har ikke haft nogen effekt.

**10. Gjøl Skole - samarbejde mv efterår – rykkes til foråret pga. manglede resurser**

**CJD** kontakter Gjøl Skole mht. at skolesejlads rykkes/udsættes til foråret.

**11. Mail ang. kontakt om Gjøl Havn Aså Havn!!**

Sofie Busse-Brouer (Brønderslev Kommune) samt repræsentanter fra Aså havn vil gerne komme på inspirationsbesøg mandag den 26. september kl. 9.00 – 10.00.

Camilla og JD vil godt deltage (JD kan evt. stille PC op så Camillas inspirationskatalog kan vises på TV i klublokalet). **CJD** giver besked til Sofie Busse-Brouer (og tilbagemelding til Camilla og JD)

**12. Mail ang. sejlerskole mv**

Sejlklubben har fået en henvendelse vedr. voksensejlads. **MRT** svarer på henvendelsen

**13. Diverse**

Trænerne + frivillige inviteres til et aftensarrangement i foråret med henblik på at få planlagt/datosat de forskellige aktiviteter, samt få diskuteret igangsætningen af nye aktiviteter (fx hvervning af nye medlemmer etc.)

Sæsonafslutningsfest/Afriggerfest/standerstrygningsfest den 22. oktober. **Camilla og Bente** er tovholdere. Menuen bliver formentlig noget a la sidste år (menupris pr. deltager ca. kr. 220). Deltager betaling: kr. 100. Der bliver tjent på øl, vand og vin. GSK betaler underskuddet ved afholdelse festen.

Optagning:

Oplysninger om optagning 2023 er lagt på hjemmesiden og info er også sendt på mail

Tovholder den 15. oktober: **JD**. Tovholder den 29. oktober: **AP**.

Ikke medlemmer har tidligere kunnet deltage i fællesisætning/-optag for en merpris på kr. 300. Ved optagning 2021 gav optag af ikke-medlemmers både anledning til en del tummel, så det besluttet, at **fællesisætning og -optag alene er for klubmedlemmer** (klubben vil ikke service ikke-medlemmers isætning/optag)

Klubarrangement for frivillige.

GSK arrangerer en frokost for frivillige+ledsagere lørdag den 12. november kl. 13.00. Jammerbugt Kommune har bevilget et tilskud på kr 3.000 til frokostarrangementets gennemførelse. I forbindelse med frokostarrangementet, vil der blive arrangeret ”klubmesterskab” i Virtual Regatta. **JD** udsender invitation til de frivillige.

**Næste bestyrelsesmøde møde den 8. november kl. 19.00**